**ОБЩИНСКА ИЗБИРАТЕЛНА КОМИСИЯ КАЙНАРДЖА**

**ПРОТОКОЛ № 19-МИ**

**Кайнарджа, 03.11.2023 г.**

Днес, 03.11.2023 г. от 16,00ч. се проведе заседание на Общинска избирателна комисия – Кайнарджа.

Присъстващи на заседанието:

Иван Стефанов Антонов – Председател

Валентина Христова Токушева – Зам. Председател

Шенер Ибраим Али – Зам. Председател

Йордан Красимиров Йорданов – Зам. Председател

Иванела Илиева Александрова – Секретар

Даниел Николов Йорданов – член

Йорданка Иванова Йорданова – член

Антония Димчева Димова – член

при следния

**Д н е в е н р е д:**

1. Произнасяне по Сигнал с вх. № 1 от 02.11.2023г. по регистъра на жалбите на ОИК - Кайнарджа, подаден от Бехтин Мусин Сали – независим кандидат за кмет на кметство с. Голеш, общ. Кайнарджа, обл. Силистра в изборите за общински съветници и кметове на 29.10.2023 г., относно нарушения на изборните превила в секция, в с. Голеш - № 1915000502.

Докладва: Иван Антонов

1. Замяна на членове на секционни избирателни комисии в Община Кайнарджа за изборите за общински съветници и кметове на 05 ноември 2023 година.

Докладва: Иван Антонов

1. Регистрация на застъпници и заместващи застъпници на кандидатите в кандидатските листи в изборите за общински съветници и кметове на 29 октомври 2023 година.

Докладва: Иван Антонов

1. Регистрация на представители на партии в изборите за общински съветници и кметове на 05 ноември 2023 година.

Докладва: Иван Антонов

1. Закриване подвижна СИК.

 Докладва: Иван Антонов

 След станалите разисквания и обсъждания ОИК Кайнарджа прие следните решения:

**РЕШЕНИЕ № 90-МИ/03.11.2023г.**

ОТНОСНО: Произнасяне по Сигнал с вх. № 1 от 02.11.2023г. по регистъра на жалбите на ОИК - Кайнарджа, подаден от Бехтин Мусин Сали – независим кандидат за кмет на кметство с. Голеш, общ. Кайнарджа, обл. Силистра в изборите за общински съветници и кметове на 29.10.2023 г., относно нарушения на изборните превила в секция, в с. Голеш - № 1915000502.

В ОИК - Кайнарджа е постъпил Сигнал с вх. № 1 от 02.11.2023г. по регистъра на жалбите на ОИК - Кайнарджа, подаден от Бехтин Мусин Сали – независим кандидат за кмет на кметство с. Голеш, общ. Кайнарджа, обл. Силистра в изборите за общински съветници и кметове на 29.10.2023 г., относно нарушения на изборните правила в секция, в с. Голеш - № 1915000502.

В сигнала е посочено, че до Бехтин Мусин Сали – независим кандидат за кмет на кметство с. Голеш, след приключване на изборния ден, са постъпили оплаквания от жители на селото, че има данни за възможни, извършени, нарушения на изборните правила, в следните насоки, цитирани дословно:

* Член на СИК, който подпечатва хартиената бюлетина на гласоподавателите си е позволявал да поглежда отбелязванията в прегънатата бюлетина, отнасящи се до вота на гласоподавателите. С подобни действия грубо се нарушавало тайнството на вота, което е самостоятелно драстично нарушение на изборните правила;
* Подобни сигнали е имал и за представители на същата СИК, които са ангажирани с откъсване на отрязъка от бюлетините;
* Вместо съответния гласоподавател да си пусне самостоятелно бюлетината в изборната урна и да бъде подканван за това от член на СИК, това се прави масово също от представител на тази СИК, който отново поглежда отбелязванията в бюлетината като се разгъне;
* Имаме и данни за граждани, които стоят пред изборните секции и агитират в полза на определен кандидат или за определена партия, коалиция, местна коалиция, за което отговорност основно има служителя от МВР, който следва да следи реда пред секцията, но е и задължения на председателя на СИК да внимава и да не допуска да се извършва агитация пред СИК. Тези лица носили и отличителни знаци на партия или кандидат за кмет.

Подателят на сигнала, сочи че не се ангажира да посочи кога точно и от кои точно представители от състава на СИК евентуално са извършвани описаните нарушения, нито от кои точно жители на селото конкретно е получил тази информация, той като те желаели да останат анонимни. Сочи също така, че има подобни подозрения за извършване на нарушения от същия тип на 29.10.2023 г. и в другата СИК в с. Голеш - № 1915000503. Нямал данни за нарушенията в СИК 503, но би било добре да се обърне внимание и на двете СИК за спазване на разпоредбите на Изборния кодекс при балотажа на 05.11.2023 г..

Сигналът имал за цел ОИК да бъде информирана, като се уведоми комисията с цел недопускане на подобни нарушения на балотажа на местните избори на 05.11.2023 г.

ОИК - Кайнарджа, след като се запозна със съдържанието на сигнала и изнесените от него факти, намира същия за неоснователен, а направените препоръки за ненужни, по следните съображения:

 Подателят на сигнала не е посочил кога точно и от кои точно представители от състава на СИК евентуално са извършвани описаните нарушения, нито от кои точно жители на селото конкретно е получил тази информация и това по принцип да прави невъзможна проверката на изнесените факти. Независимо от това, ОИК има преки впечатления от начина на протичане на гласуването и в двете секционни комисии в с. Голеш, както и относно организацията на работата в двете комисии. В изпълнение на своите правомощия по чл. 87, ал. 1, т. 2 от Изборния кодекс, комисията е упражнила контрол върху дейността на секционните избирателни комисии на територията на изборния район, включително и върху тези, посочени в сигнала. Извършени са три посещения от страна на членове на ОИК, като в края на изборния ден е имало и представител на същата, който е присъствал при обявяване на края на гласуването, отваряне на кутиите с бюлетините, тяхното броене и обявяване на резултатите.

За пълнота на гореизложеното следва да се отбележи, че комисиите в с. Голеш се състоят от по 9 члена, предложени от различни политически партии и коалиции, през целия изборен ден и при броене на бюлетините са присъствали застъпници и наблюдатели на кандидатите, включително и на г-н Бехтин Мусин. И пред двете секции е имало полицейска охрана, както и заместващи застъпници на наблюдатели кандидатите, както и много граждани, желаещи да упражнят правото си на глас. В ОИК не са постъпвали жалби и сигнали за нарушения на изборното законодателство в СИК № 502 и № 503 в с. Голеш. Дори нещо повече, в протоколите на СИК е отбелязано че изборите са протекли в нормална и спокойна обстановка. Що се отнася до задълженията на членовете на СИК, то те са наясно с техните права и задължения, тъй като по време на обученията им, от страна на ОИК им е обърнато специално внимание. Наясно са и с разпоредбата на чл. 93, ал. 2 от ИК, съгласно която, при изпълнение на своите правомощия членовете на секционната избирателна комисия са длъжностни лица по смисъла на Наказателния кодекс.

По отношение на организацията на работата в СИК, общинската избирателна комисия няма правомощия да се намесва. Съгласно чл. 100, ал. 2 от ИК, разпределението на дейностите между членовете на секционната избирателна комисия се извършва с писмено решение при откриване на изборния ден. Както се посочи по-горе, ОИК Кайнарджа не е установила нарушения на изборните правила в секции, в с. Голеш - № 1915000502 и № № 1915000503, както и относно организацията на работата в комисиите.

 Водима от горното, на основание чл. 87, ал. 1, т. 22 от ИК от ИК, ОИК-Кайнраджа,

**РЕШИ:**

 Остава без уважение Сигнал с вх. № 1 от 02.11.2023г. по регистъра на жалбите на ОИК - Кайнарджа, подаден от Бехтин Мусин Сали – независим кандидат за кмет на кметство с. Голеш, общ. Кайнарджа, обл. Силистра в изборите за общински съветници и кметове на 29.10.2023 г., относно нарушения на изборните правила в секция, в с. Голеш - № 1915000502, като неоснователен и недоказан.

**РЕШЕНИЕ № 91-МИ/03.11.2023г.**

**Относно:** Оттегляне ирегистрация на представители на Инициативен комитет за издигането на кмет на кметство Голеш в изборите за общински съветници и кметове на 05 ноември 2023 година.

Постъпило е заявление с вх.№ 07 от 01.11.2023г. от Инициативен комитет за издигането на кмет на кметство Голеш, подписано от представляващия инициативния комитет Юсмен Юсеин Мемиш за оттегляне на пълномощията на Метин Мусинов Салиев упълномощен с пълномощно № 1/17.10.2023г. и Бекир Фаридун Иса упълномощен с пълномощно № 3/17.10.2023г. и искане да бъдат заличени от публичния регистър на ОИК. На тяхно място предлага Ердинч Али Наим и Бехтин Кайметов Бейджетов, вписан в списък №3, приложение към решение №2664-МИ/13.10.2023г. на ЦИК.

Налице са фактическите и правни основания за заличаване и регистриране на представителите на кандидатските листи, поради което на основание чл.87, ал.1, т.1 от Изборния кодекс и решение № 2664 от 13.10.2023г. на ЦИК, ОИК Кайнарджа

 Р Е Ш И:

1.Заличава от регистъра на упълномощените лица Метин Мусинов Салиев и Бекир Фаридун Иса.

Регистрира представители на Инициативен комитет за издигането на кмет на кметство Голеш в изборите за общински съветници и кметове на 29 октомври 2023 година следните лица:

|  |  |  |
| --- | --- | --- |
| Ердинч Али Наим |  | №4/01.11.2023 |
| Бехтин Кайметов Бейджетов |  | №5/01.11.2023 |

**РЕШЕНИЕ № 92-МИ/03.11.2023г.**

**Относно:** Регистрация на представители на Партия „Движение за права и свободи“ в изборите за общински съветници и кметове на 05 ноември 2023 година.

Постъпило е предложение с вх.№ 08 от 02.11.2023г. от Партия „Движение за права и свободи“, за регистриране на представители в изборите за общински съветници и кметове на 05 ноември 2023 година

Налице са фактическите и правни основания за регистриране на представителите на кандидатските листи, поради което на основание чл.87, ал.1, т.1 от Изборния кодекс и решение № 2664 от 13.10.2023г. на ЦИК, ОИК Кайнарджа

 Р Е Ш И:

Регистрира представителите на Партия „Движение за права и свободи“ в изборите за общински съветници и кметове на 05 ноември 2023 година следните лица:

|  |  |  |  |
| --- | --- | --- | --- |
| № | Име, презиме, фамилия | ЕГН: | Пълномощно № |
| 1 | Милен Светлов Янков |  | 131-04-07/02.11.2023 |

**РЕШЕНИЕ № 93-МИ/03.11.2023г.**

**Относно:** Регистрация на заместващи застъпници на кандидатските листи в изборите за общински съветници и кметове на 05 ноември 2023 година на Партия „Движение за права и свободи“.

Постъпило е предложение с вх.№ 03 от 02.11.2023г. от Партия „Движение за права и свободи“, за регистриране на заместващ застъпник на Месуру Мехмедов Ахмедов на кандидатската листа за изборите за общински съветници и кметове на 05 ноември 2023 година

Налице са фактическите и правни основания за регистриране на застъпниците на кандидатската листа, поради което на основание чл.87, ал.1, т.18 във връзка с чл.118, ал.2 и от Изборния кодекс и решение № 2594-МИ от 04.10.2023г. на ЦИК, ОИК Кайнарджа

 Р Е Ш И:

Регистрира като заместващ застъпник на Месуру Мехмедов Ахмедов на кандидатската листа за изборите за общински съветници и кметове на 05 ноември 2023 година на Партия „Движение за права и свободи“ следните лица:

|  |  |  |
| --- | --- | --- |
| 1 | Гьокнур Рехан Юсеин |  |

Анулира удостоверение № 05/26.10.2023г. на Месуру Мехмедов Ахмедов.

**РЕШЕНИЕ № 94-МИ/01.11.2023г.**

**Относно:** Замяна на членове на секционни избирателни комисии в Община Кайнарджа в изборите за общински съветници и кметове на 05 октомври 2023 година.

 Постъпило е предложение за замяна на членове на СИК от ПП ГЕРБ от 03.11.2023г., чрез упълномощен представител, заведено в ОИК с вх.№ 27/03.11.2023г.

 Предвид изложеното и на основание чл.87, ал.1, т.5 и т.6 от ИК, Решение № 2378-МИ/12.09.2023г., на ЦИК, Общинска избирателна комисия Кайнарджа

 **Р Е Ш И:**

Заменя:

 В СИК 191500509 с. Полковник Чолаково – Георги Димитров Георгиев, изпълняващ длъжността член, с лицето Тодора Георгиева Георгиева.

Анулира удостоверение № 09/27.10.2023г.

II. На новоназначените членове на СИК да бъдат издадени удостоверения.

**РЕШЕНИЕ № 95-МИ/03.11.2023г.**

ОТНОСНО: Закриване на подвижна СИК на територията на община Кайнарджа в изборите за общински съветници и кметове на 29 октомври 2023 година, втори тур 05.11.2023г..

 В ОИК Кайнарджа е постъпила заповед на кмета на община Кайнарджа с № РД-09-615/03.11.2023г, с която ни информира, че закрива подвижна **СИК №191500514,** поради липса на 10 броя избиратели в населените места, в които се провежда втори тур на изборите за кметове на кметства.

 На основание чл.87, ал.1 от ИК, във връзка с чл.91, ал.1 от ИК и заповед на кмета на община Кайнарджа № РД 09-615/01.11.2023г., във връзка с писмо с изх. № МИ 15-1263/02.11.2023г. на ЦИК, ОИК Кайнарджа:

**РЕШИ:**

Закрива подвижна **СИК №191500514** на територията на община Кайнарджа в изборите за общински съветници и кметове на 29 октомври 2023 година, за втори тур 05.11.2023г.

Гласували – „ЗА” - 8

„Против” – 0

Председател:

Секретар: